Snøskredet i Longyearbyen 2015

Snøskredet i Longyearbyen 2015 inntraff 19. desember 2015 i Longyeardalen på Svalbard. Skredet ble utløst fra Sukkertoppen under en storm på øygruppa. Elleve hus (Spisshus) i vei 230 ble tatt av skredet. Syv i rekke nr to og fire i bakerste rekke. I tillegg ble hele øverste rekka i vei 228 totalskadd og kondemnert. 

Etter skredet beordret den statlige myndigheten på øygruppa, Sysselmannen på Svalbard, evakuering av hus i Vei 228 (nummer 6–16 og 15–21, Vei 226 (nummer 10, 12 og 31–37) og Vei 222 (nummer 5–17), samt det gamle sykehuset. Senere, rundt klokken 16.30, ble det klart at også hus i Vei 230 (nummer 29–39) og hele Nybyen måtte evakueres. Longyearbyen lokalstyre ba innbyggere ta med spade og melde seg for å hjelpe med å grave.

Tre leger ble sendt til øya i hvert sitt ambulansefly. I tillegg ble et medisinsk operasjonsteam sendt, bestående av anestesileger, kirurger og operasjonssykepleiere.

To personer omkom i skredet; et barn og en mann i 40-årene. I alt ble ni mennesker skadet; fire barn og fem voksne.

Referanser

Longyearbyen
Longyearbyen
2015 i Norge